Divock Origi

Divock Okoth Origi (sündinud 18. aprillil 1995 Oostendes) on Belgia jalgpallur. Ta mängib ründajana Inglise kõrgliiga klubis Nottingham Forest (laenul Itaalia kõrgliiga klubist AC Milan) ja Belgia jalgpallikoondises. Tema isa on endine Keenia koondislane Mike Origi.

Ta alustas profikarjääri Prantsusmaal Lille'is. Klubi põhimeeskonnas tegi ta debüüdi hooajal 2012–13. 2014. aasta juulis sõlmis ta lepingu Liverpooliga."Reds complete Origi deal". Liverpool F.C. 29.7.2014. Vaadatud 2.12.2018 Hooaja 2014–15 mängis ta veel laenul Lille'is.

Liverpoolis tegi ta debüüdi hooajal 2015–16. Esimese mängu Premier League'is pidas ta 12. septembril Manchester Unitedi vastu. Esimese värava lõi ta Liverpooli meeskonnas 2. detsembril, kui sai liigakarika veerandfinaalis Southamptoni vastu kirja kübaratriki. Esimese värava Premier League'is lõi ta 11 päeva hiljem mängus West Bromwich Albioni vastu. Kui hooajal 2015–16 lõi ta Inglise liigas viis väravat, siis hooajal 2016–17 seitse väravat. Hooaja 2017–18 mängis ta Saksamaa Bundesliga klubis VfL Wolfsburg, lüües liigas kokku kuus väravat.

Hooajal 2018–19 tegi ta Liverpooli meeskonnas debüüdi 2. detsembril mängus linnarivaali Evertoni vastu. Üleminutitel vormistas ta vastaste väravavahi Jordan Pickfordi eksimuse väravaks, tuues Liverpoolile 1:0 võidu."Viimase minuti eksimus tõi Liverpoolile linnarivaali üle ülimagusa võidu". sport.err.ee. 2.12.2018. Vaadatud 2.12.2018 7. mail 2019 lõi ta mängus Barcelona vastu oma esimese värava UEFA Meistrite Liigas. Liverpool võitis kohtumise 4:0 ja pääses finaali. Finaalis alistati Tottenham Hotspur 2:0 ning Origi lõi mängus viimase värava.

2022. aasta juulis sõlmis ta lepingu AC Milaniga. Suvel 2023 siirdus ta laenule Nottingham Forestisse.

Kuigi Origil oli võimalus esindada koondises Keeniat, otsustas ta Belgia kasuks. Belgia koondises tegi ta debüüdi 2014. aastal. Samal aastal osales ta Belgia koondisega 2014. aasta maailmameistrivõistlustel. Maailmameistrivõistluste teises alagrupimängus Venemaa vastu lõi ta lõpuminutitel värava, tuues Belgiale 1:0 võidu. Ta sai sellega Belgia ajaloo noorimaks väravalööjaks maailmameistrivõistlustel."Divock Origi's Late Goal for Belgium Defeats Russia". Bleacher Report. Vaadatud 2.12.2018 Samuti kuulus ta Belgia koondisse 2016. aasta Euroopa meistrivõistlustel.

 Saavutused 
Liverpool
UEFA Meistrite Liiga: 2018–19
UEFA Superkarikas: 2019

 Viited 

 Välislingid 

 Profiil AC Milani kodulehel

Kategooria:Belgia jalgpallurid
Kategooria:Lille OSC mängijad
Kategooria:Liverpool FC mängijad
Kategooria:VfL Wolfsburgi mängijad
Kategooria:AC Milani mängijad
Kategooria:Serie A mängijad
Kategooria:Ligue 1 mängijad
Kategooria:Premier League'i mängijad
Kategooria:Bundesliga mängijad
Kategooria:Sündinud 1995